חוה ראוכר

**חוה ראוכר** (נולדה ב-5 ביוני 1944) היא אמנית רב תחומית העוסקת בציור, פיסול, ומיצבים במרחב הציבורי.

## ביוגרפיה
ממוזער|220x220px|"עקדה", שמן על בד, סדרה של שלושה ציורים, 1996-1997, צילום: אבי אמסלם
חוה ראוכר נולדה בבולגריה בשם חוה פנחס, הוריה מילכה ונפתלי פנחס גורשו יחד עם יתר יהודי סופיה למחנה מגורשים בעיירה פרדיננד שסמוכה לגבול היוגוסלבי. האב נלקח למחנה מעצר עם עבודת פרך והאם שהייתה בהריון מתקדם נשארה במחנה המגורשים, בו נולדה האמנית. ב-1948- עלתה המשפחה ארצה.

המשפחה נשלחה יחד עם עולים ועקורים אחרים שהגיעו מאירופה, לגור ביפו בשכונת עג'מי. בית הגידול של האמנית, כילדה, בקרב ניצולי שואה, פליטים, עקורים ואנשים קשי יום, בחלקם הגדול שבורי גוף ונפש, יטביעו את חותמם על עבודות האמנות שלה. המשפחה נקלעה למצוקה כלכלית קשה עקב מחלת האב, וב-1956 בת 11, נשלחה לקיבוץ אלונים לחברת נוער של ילדים. כעבור שנתיים חזרה ליפו. שרתה בצבא בין השנים 1962–1964. ב-1964החלה לימודיה באוניברסיטת תל אביב במקצועות מדע המדינה והיסטוריה. נישאה לדניאל ראוכר ב-1965 ב-1966 נולדה בתה אלונה, ב-1971 נולד בנה יוסי.
ממוזער|פסלי אלומיניום צבועים, גובה 80 ס"מ, 2012
ב-1973 קיבלה תיאר B.A מאוניברסיטת תל אביב. בין השנים 1972–1976 למדה במכון אבני לאמנות.

ראוכר החלה להציג את עבודותיה בשנים 1976 ו-1977 בשתי תערוכות קבוצתיות. בתערוכה 'אקלים' בחיפה, קבוצה שכללה אמנים כאליהו גת, אורי רייזמן ורחל שביט. ובתערוכה 'פנים חדשות' בתיאטרון ירושלים באוצרותו של יונה פישר .

ב-1977 נסעה עם בעלה המדען וילדיה לארצות הברית. תחילה שנתיים לניו יורק ואחר כך חמש שנים לסנט לואיס מיסורי. שם למדה לתאר M.F.A ב-Washington University.

ב־1983 חזרה עם משפחתה ארצה והחלה ללמד ציור ורישום במכון אבני עד לשנת 1988.

כמו כן לימדה במכללת קי בבאר שבע בין השנים 1991–1993 ובמכללת תלפיות בתל אביב בין השנים 1988- 2010.

במהלך השנים הציגה ראוכר במוזאונים וגלריות בישראל ומחוצה לה.

## יצירתה
חוה ראוכר מתבוננת באדם ובגופו, במבט מפוכח חף מכל אידיאליזציה, הדימויים נבנים מתוך התבוננות במבט נוקב באנשים סביבה, אותם היא מזמינה אליה לסטודיו.
ממוזער|"כתוב באמהרית", שמן על בד, 140X360 ס"מ, 2005-2006, צילום: אבי אמסלם
הציור של ראוכר איננו ציור ריאליסטי אקדמי מובהק, יש בו חיבורים קונספטואליים, האמנית מתבוננת בדמות האדם, לא רק בעין חיצונית שכלתנית אלא גם בעין פנימית רגשית, לכן התוצאה איננה נטורליסטית, אלא מלאת הבעה עם עיוותים קלים של הדמויות המצוירות, כשכל עיוות כזה מעניק לדמות עומק פסיכולוגי. חלל התמונה גם הוא איננו ריאליסטי אלא קולאז' המנותק מהמציאות.

### נושאים בעבודתה
#### כיסאות נח על חוף הים 1975–1979
ציורי אקריליק בסגנון פוטוריאליסטי. האור החזק המציף את החוף, הופך את דמויות האנשים לצלליות על גב כיסאות הנח, "צללים וצלליות" מוזאון ישראל.

#### דיוקן עצמי קונספטואלי 1979–1984
העבודות הוצגו בתערוכת התזה בגמר לימודי ה-M.F.A באוניברסיטת וושינגטון בסנט לואיס, מיסורי בארצות הברית. ראוכר בוחנת את דיוקנה לא באמצעות התבוננות במראה, אלא כפי שהוא משתקף בעיני האחרים. ציורי אקריליק, פנדה ועפרונות, המייצרים אשליה של קולאג' אמיתי. ראוכר הזמינה חברים שאינם אמנים מיומנים לצייר את דמותה על הציור האשליתי של הקולאז', וכך נוצר ניגוד בין הציור המיומן, החותר לשלימות, של ראוכר לבין הציור הפרימיטיבי אותנטי של המציירים הלא מיומנים. הניגוד שבין המעודן והמלומד לבין הפרימיטיבי והלא יודע, מייצר אזכורים לציורים מתוך תולדות האמנות המודרנית. הדמות מיקומה ואופן הצגתה. חגי ארגוב פברואר 1993 עיתון ערים.

#### מהגרים, פליטים, ועקורים 1991–1994
ממוזער|220x220px|"נערות לוח שנה", שמן על בד, 190X400 ס"מ, 1999-2001, צילום: אבי אמסלם
ממוזער|כריכת קטלוג, 2014, צילום: אבי אמסלם"עדות" - מיצב ציור של תשע נשים מבוגרות "גדולות מהחיים". הדמויות נישאות לגובה 2.20 מטר בעירום פרונטלי מלא, כאילו מאיימות בגודלן על הצופה. ציורי השמן צוירו מתוך התבוננות בנשים עולות מחבר העמים בזמן אמת, בעת העלייה הגדולה בתחילת שנות התשעים של המאה הקודמת. הדמויות מנותקות מהרקע, ניתוק המגביר את תחושת הגלות. נשים גולות, עקורות, כאילו עולות על דוכן כדי למסור עדות. את ה"עולות" ציירה ראוכר מתוך אמפתיה והזדהות מלאה עם מצבן כפליטות מהגרות, היא ראתה בהן מעין דיוקן עצמי שלה ושל אמה.

פרופ' גרגורי אוסטרובסקי כתב במאמר שפורסם ב"ארבע על חמש" בנובמבר 1994: "חוה מתבוננת במבט אובייקטיבי נטול רגש, כביכול, מפוכח ולא מעורב. אולם דווקא בהסתכלות הזו היא מגיעה להתחברות רגשית טעונה ביותר ומזהה את העצמי שלה במודלים". פרופ' אבישי אייל ראה בהן "איקונות-יהודיות-חילוניות" העומדות במעיין סלקציה נצחית לשיפוטו של קצין נעלם שיגזור את גורלן.

#### בנים חיילים – עקדה 1994–1997
הנער נחשון רוצה להיות גיבור מלחמה 1994 - 1997.

ראוכר מתבוננת בנער נחשון במשך שנה וחצי בזמן אמת, כשהיה בן חמש עשרה, בן חמש עשרה וחצי ובן שש עשרה. דמותה של האמנית מופיעה בפינת הציור כמו אם המגדלת את בנה. יש המפרשים את הציור כ"עקדה" של אם העוקדת את בנה.

"עקדה" – הציור, ובו דמותו של נחשון המתחפש לחייל שוכב, הנושא נלמד במאגר מידע של מקראט.

#### "הפיתוי" 1996-2006
"נערות לוח שנה" סדרה של ציורי נשים מבוגרות בלבוש חלקי בתנוחות של פיתוי. סדרה המעלה את השיח על מוסכמות של דימויי גוף אידיאלים, על הפולחן שנוצר מסביב למוסכמות אילו ועל הנידוי של מראה הגוף הלא קנוני, הגוף המזדקן.

ב-2005 הציבה ראוכר, מיצב ענק של הדפסים דיגיטליים על הקיר החיצוני של בית האמנים בתל אביב. "נערות לוח שנה ושירי שרמוטה" דימויים של שתי נשים מבוגרות וצעירה אנורקטית בלבוש חלקי, שנלקחו מתוך ציוריה של ראוכר, ושירי שרמוטה של המשוררת חוה פנחס-כהן.
ממוזער|"ההוצאה להורג", שמן על בד ועל פסלי אלומיניום, 2016

עיריית תל אביב בקשה להוריד את העבודות בגלל "תוכן בעייתי למקום". בעקבות הבקשה, פנו האמניות במכתב גלוי לראש העיר, שפורסם באתר מארב אפריל 2005.

במאי 2006 הציגה ראוכר תערוכה בנושא זה בבית האמנים בתל אביב.

#### נשים ונערות אתיופיות. שמן על בד, 2004 – 2010.
"כתוב באמהרית" היא סדרת ציורי שמן שצוירו מתוך התבוננות בנשים ונערות אתיופיות. פורסם בכתב העת טרמינל בספטמבר 2007 .העבודה "כתוב באמהרית" נלמדת בבתי הספר בחטיבת הביניים.

באוקטובר 2007 הציבה ראוכר את המיצב "אמהות קדושות", הדפסים דיגיטליים גדולי ממדים שעטפו את כל המבנה של בית האמנים בתל אביב. ויצרה מעין מקדש, היכל לאם היהודיה.

#### "כיכר העיר" 2011
ב-2011 הציבה ראוכר את המיצב כיכר העיר שהיה מורכב מעשרות פסלי אלומיניום של דמויות אדם מוקטנות, צבועים בצבע גוף. עשרות גברים ונשים בעירום מלא.

"הקלונים קמו לתחיה" שיחה בין מרים גמבורד לחוה ראוכר כפי שפורסמה באתר "ערב רב. ב-7/11-2011.

#### "ונוס מרימה ידיים" 2014
תערוכת יחיד גדולה במיוחד שהשתרעה על שתי קומותיו של בית האמנים בתל אביב.

## תערוכות יחיד
* 1993 – "הגירה",מוזיאון וילפריד ישראל לאמנות ולידיעת המזרח. אוצר גבריאל מענית.
* 1979 – "חוה ראוכר – עבודות", סוהו ניו יורק, ארצות הברית National Art Center.
* 1980 – "מול הים", Ninety Nine Gallery, מיאמי, פלורידה, ארצות הברית
* 1981 – "דיוקן עצמי", Timothy Burns Gallery, שיקגו, ארצות הברית,
* 1985 – "דיוקן עצמי", ירושלים, גלריה אלון שבתאי.
* 1992 – "ציור", תל אביב, גלריה שרה ארמן.
* 1993 – "עבודות ישנות", רשפון, גלריית ארסופ.
* 1994 – "עדות", רשפון, גלריה ארסופ.
* 1999 – "דמיון/הדמיה", חוה ראוכר- ציור. הורית הרמן – פלד עבודות מחשב. תל אביב, אגודת הציירים והפסלים בישראל. אוצרת נחמה גולן.
* 2005 – "נערות לוח שנה", עבודה במרחב הציבורי על הקיר החיצוני של בית האמנים תל אביב.
* 2007 – "אמהות קדושות", עבודה במרחב הציבורי. על הקיר החיצוני שלבית האמנים, תל אביב.
* 2007 – "25 במאי 2006", תל אביב, בית האמנים. אוצרת ציפורה לוריא.
* 2009 – "לא למכירה", עבודה במרחב הציבורי, על הקיר החיצוני של בית האמנים, תל אביב.
* 2010 – "אמהות קדושות", עבודה במרחב הציבורי, רמת השרון, שדרות ויצמן, לרגל יום המאבק באלימות במשפחה, אוצר סורין הלר.
* 2011 – "כיכר העיר", מיצב פסלי אלומיניום צבועים בצבעי שמן, תל אביב, בית האמנים.
* 2014 – "ונוס מרימה ידיים", תל אביב, בית האמנים, אוצר ליאב מזרחי.
* 2014 – "קיים חשש סביר לשיבוש", מיצב חלון, תל אביב, גלריה גל און.

## תערוכות קבוצתיות נבחרות

## פרסים, מלגות וציוני דרך
* 1976 – ת"א, מלגה לאמן צעיר, משרד החינוך.
* 1976 – ת"א, מלגה לאמנים צעירים, קרן שרת.
* 1977 – ת"א, מלגה לאמן צעיר. קרן תרבות אמריקה ישראל.
* 1981 – אינדיאנה ארצות הברית, פרס רכישה ע"ש ברונשטיין, מוזאון אוונסוויל.
* 2014 – שופטת בפרס "אמן בקהילה" מטעם משרד התרבות והספורט.
* 2014 – חברה במדור לאמנות פלסטית של משרד התרבות והספורט.
* 2015 – שופטת בפרס "אמן צעיר" מטעם משרד התרבות והספורט.

## אוספים
*ארצות הברית, אינדיאנה. מוזאון אוונסוויל לאמנות ומדע.

## מאמרים מאת האמנית
* "נשים זקנות וזועמות" - ערב רב
* "נערת החודש" - ערב רב
* "אנדי וסנדי" - ערב רב
* 

## קישורים חיצוניים

* אתר האמנית
*
* "חוה ראוכר איקונין חילוני", פרופ' אבישי אייל , כתב עת "ארבע על חמש". מאי 1993
* עקדה - פרשנות לנושא העקדה משנות השמונים: כיוונים פוליטיים - חברתיים, מחברת: אורנה סילברמן
* 
* הגלריה יצאה לרחוב עם נערות לוח השנה ושרמוטה, מארב, אפריל 2005
* "26 במאי 2006" - ציפורה לוריא, אסימון - אתר הנשים של ישראל
* "כתוב באמהרית" - חוה ראוכר, כתב העת טרמינל בספטמבר 2007
* אמהות קדושות - חוה פנחס-כהן, אסימון - אתר הנשים של ישראל
* "הקלונים קמו לתחיה" - שיחה בין מרים גמבורד לחוה ראוכר, אתר ערב רב
* 
* "ונוס מרימה ידיים" - סרטון על התערוכה
* אודות התערוכה "ונוס מרימה ידיים"
* רות מרקוס, חוה ראוכר: הגירה כמצב נפשי וקיומי, כנס נשים ומגדר באמנויות, 2017
* 
* רות מרקוס, "גבול הזיקנה - על העירום של הגוף הנשי המבוגר", שירת המדע, מכון ויצמן, 2023, עמ' 156-161. 
* 

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:ישראליות זוכות פרסים: אמנות
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות מכון אבני
קטגוריה:בוגרי מכון אבני
קטגוריה:בוגרות אוניברסיטת וושינגטון בסנט לואיס
קטגוריה:בוגרי אוניברסיטת וושינגטון בסנט לואיס
קטגוריה:ישראליות שנולדו ב-1944
קטגוריה:ישראלים שנולדו ב-1944